Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 57/14/4406	Topoľčany, 14.3.2014
EEČ : 2-35-21-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ hoci jej z ustanovenia § 62 a nasledujúce Zákona o rodine vyplýva povinnosť prispievať na výživu svojej dcéry XXXXX, nar. XXXXX a výška tejto povinnosti jej bola určená rozsudkom Okresného súdu v Topoľčanoch pod sp. zn. 9P/530/2008-3; zo dňa 13.11.2008, právoplatným dňa 29.12.2008, ktorým bola zaviazaná prispievať na výživu dcéry sumou 24,50,-Eur (738,-Sk) mesačne k rukám otca XXXXX, nar. XXXXX, trvalé bytom XXXXX, XXXXX, vždy do 15-teho dňa daného mesiaca vopred sa vyživovacej povinnosti  v mieste svojho bydliska a všade, kde sa zdržiavala vyhýbala z dôvodu, že nebola nikde zamestnaná a nebola ani vedená v evidencii uchádzačov o zamestnanie na úrade práce, sociálnych vecí a rodiny XXXXX, čím za obdobie od 01.06.2009 do 04.10.2009 spôsobila dlh v sume 98,-Eur,
2/ hoci  jej z ustanovenia § 62 a nasledujúce Zákona o rodine vyplýva povinnosť prispievať na výživu svojej dcéry XXXXX, nar. XXXXX a výška tejto povinnosti jej bola určená rozsudkom Okresného súdu v Topoľčanoch pod sp. zn. 9P/530/2008-35 zo dňa 13.11.2008 právoplatným dňa 29.12.2008, ktorým bola zaviazaná prispievať na výživu dcéry sumou 24,50,-Hur (738,-Sk) mesačne k rukám otca XXXXX, nar. XXXXX, trvalé bytom XXXXX, XXXXX, vždy do 15 - teho dňa daného mesiaca  vopred si vyživovaciu povinnosť v mieste svojho bydliska a všade, kde sa zdržiavala neplnila, z dôvodu, že nemala na to potrebné finančné prostriedky, avšak v tejto situácii sa ocitla vlastným zavinením, pretože dňa 04.08.2013 bola vyradená z evidencie Úradu práce sociálnych vecí a rodiny XXXXX, ako možného sprostredkovateľa zamestnania, na vlastnú žiadosť a následne v dobe od 15.04.2013 doposiaľ vykonáva prácu na dohodu v spoločnosti Fructop, ale len v minimálnom rozsahu za mesačnú odmenu 17,17 Eur a k tomu poberá dávku v hmotnej núdzi v sume 191,05 Eur mesačne a rodinné prídavky na dieťa v sume 23,10 Eur mesačne, v dôsledku čoho za obdobie od 01.09.2013 doposiaľ vrátane (1/2014) spôsobila dlh v sume 72,5,-Eur, 

lebo zanikla trestnosť činu

Odôvodnenie:
	    Poverená príslušníčka Obvodného oddelenia  PZ  Topoľčany uznesením č. ORP-29/TO-TO-2014 zo dňa 20.01.2014 podľa § 199 ods. 1 Tr. por.   začala trestné stíhanie  pre prečin zanedbania povinnej výživy podľa § 207 ods. 1  Tr. zák., a následne  uznesením pod tou istou spisovou značkou dňa 12.02.2014 podľa § 206 ods. 1 Tr. por.  vzniesla obvinenie XXXXX pre prečin zanedbania povinnej výživy podľa § 207 ods. 2 Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedok - poškodený XXXXX vo výpovedi uviedol, že obvinená si vyživovaciu povinnosť v rozsahu vymedzenom políciu  dodatočne splnila a teda dlžné výživné uhradila. Obvinená do spisu doložila fotokópie ústrižkov poštových poukážok, ktoré preukazujú uhradenie výživného  do konca mesiaca február 2014.    
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajtka ohľadne zistenia a posúdenia konania obvinenej vykonala dôkazy v potrebnom rozsahu a zistila skutočný stav veci. Svedok - poškodený  vo svojej výpovedi potvrdil uhradenie dlžného výživného vo vymedzenom rozsahu s tým, že dcéra núdzou netrpela a konanie  obvinenej  pre ňu nemalo trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka